DA Den Europæiske Unions Tidende L 75/2

KOMMISSIONENS FORORDNING (EU) Nr. 237/2010

af 22. marts 2010

om gennemførelsesbestemmelser til Rådets forordning (EF) nr. 1342/2008 om fastlæggelse af en langsigtet plan for torskebestande og for fiskeri efter disse bestande

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1342/2008 af 18. december 2008 om fastlæggelse af en langsigtet plan for torskebestande og for fiskeri efter disse bestande og om ophævelse af forordning (EF) nr. 423/2004 (1), særlig artikel 32, og

ud fra følgende betragtninger:

(1) Ifølge artikel 32 i forordning (EF) nr. 1342/2008 kan der fastsættes gennemførelsesbestemmelser til artikel 11, stk. 3, og artikel 14, 16 og 17 i den pågældende forordning.

(2) Visse fartøjsgrupper kan udelukkes fra den fiskeriindsatsordning, der er fastsat i kapitel III i forordning (EF) nr. 1342/2008, på basis af rådgivning fra Den Videnskabelige, Tekniske og Økonomiske Komité for Fiskeri (STECF), jf. artikel 11, stk. 2, i den pågældende forordning. Der bør fastsættes procedurer og krav, så medlemsstaterne kan indsende de oplysninger, der er nødvendige, for at STECF kan vurdere, om betingelserne for udelukkelse har været og fortsat er opfyldt. Det er særdeles vigtigt, at de oplysninger, som medlemsstaterne indsender, er tilstrækkeligt detaljerede og dokumenterede.

(3) Oplysningerne fra medlemsstaterne om betingelserne i artikel 11, stk. 2, i forordning (EF) nr. 1342/2008 bør indeholde angivelse af en fartøjsgruppe, der kan skelnes klart fra de øvrige fartøjer i den pågældende indsatsgruppe, og angivelse af den pågældende fartøjsgruppes specifikke aktiviteter eller tekniske specifikationer, der bevirker, at den pågældende fartøjsgruppes fangster ikke overstiger 1,5 % af fartøjsgruppens samlede fangster.

(4) Ifølge artikel 14 i forordning (EF) nr. 1342/2008 skal medlemsstaterne sørge for i hvert af de områder, der er omhandlet i bilag I til nævnte forordning, at den samlede kapacitet for fartøjer med særlig fiskeritilladelse ikke overstiger den samlede kapacitet i 2006 eller 2007. Det er nødvendigt med nærmere regler for beregning og justering af maksimumskapacitetsniveauerne, især med hensyn til håndtering af kapacitet, der er taget ud med offentlig støtte, eller som er blevet udvekslet mellem geografiske områder i overensstemmelse med artikel 16 i samme forordning.

(5) Af hensyn til kontrollen bør der fastsættes specifikke krav og formater med hensyn til særlige fiskeritilladelser, der skal udstedes til fartøjer, der fisker med regulerede redskaber i de geografiske områder, hvor fiskeriindsatsordningen gælder, og med hensyn til listerne over fartøjer, som har fået udstedt særlige fiskeritilladelser.

(6) Der bør fastsættes detaljerede regler, så medlemsstaterne kan justere den maksimalt tilladte fiskeriindsats pr. medlemsstat i henhold til artikel 16 i forordning (EF) nr. 1342/2008, eller som følge af overførsel af indsats mellem indsatsgrupper i henhold til artikel 17 i samme forordning. I sådanne regler bør det fastsættes, hvilke procedurer og beregningsmetoder medlemsstaterne skal anvende.

(7) Elektronisk udveksling af oplysninger gør, at procedurerne forenkles og bliver mere effektive og gennemsigtige, ligesom der spares tid. For at udnytte disse fordele fuldt ud, samtidig med at kommunikationen er sikker, er det i forbindelse med oprettelse af et fælles edb-system til forvaltning af data om EU-fiskerfartøjernes fiskeriindsats nødvendigt at specificere formatet for hvert dokument og at give en udførlig beskrivelse af, hvilke oplysninger sådanne dokumenter bør indeholde.

(8) Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —

UDSTEDT DENNE FORORDNING:

KAPITEL I

GENSTAND OG DEFINITIONER

Artikel 1

Genstand

Ved denne forordning fastsættes der gennemførelsesbestemmelser til artikel 11, stk. 3, og artikel 14, 16 og 17 i forordning (EF) nr. 1342/2008.

Artikel 2

Definitioner

Ved anvendelsen af denne forordning anvendes ud over definitionerne i artikel 2 i forordning (EF) nr. 2008/2002 følgende definitioner:

a) »fartøjsgruppe«: ét eller flere fartøjer, der tilhører en indsatsgruppe, der klart og utvetydigt kan skelnes fra andre fartøjer i samme indsatsgruppe på basis af de aktiviteter eller tekniske specifikationer, der resulterer i deres lave torskefangster

b) »fangstår«: perioden fra den 1. februar i et givet år til den 31. januar i det følgende år

c) »reguleret redskab«: ethvert redskab, der tilhører en redskabsgruppe som omhandlet i punkt 1 i bilag I til forordning (EF) nr. 1342/2008.

KAPITEL II

FARTØJSGRUPPER UDELUKKET FRA FISKERIINDSATSORDNINGEN

Artikel 3

Anmodning om udelukkelse

1. Med henblik på fritagelse af en fartøjsgruppe for fiskeriindsatsordningen, jf. artikel 11, stk. 2, i forordning (EF) nr. 1342/2008, sender medlemsstaterne en anmodning om fritagelse til Kommissionen sammen med oplysninger, der dokumenterer, at den pågældende fartøjsgruppes aktiviteter eller tekniske specifikationer opfylder betingelsen i artikel 11, stk. 2, litra b), og hvordan betingelsen i artikel 11, stk. 2, litra c), i den pågældende forordning er opfyldt.

2. Anmodningen sendes elektronisk og skal opfylde kravene i bilag I. Fuldstændige anmodninger, der er modtaget mindst én måned før STECF's plenarmøde, vil blive videresendt til STECF til vurdering på plenarmødet. Anmodninger, der modtages senere, kan sendes til STECF til vurdering på et efterfølgende møde.

3. Hvis en fartøjsgruppe fritages for fiskeriindsatsordningen, jf. artikel 11, stk. 2, forordning (EF) nr. 1342/2008, tages den fiskeriindsats, der kan forbindes med den pågældende gruppes aktiviteter eller tekniske specifikationer, og som indgik i fastsættelsen af referenceværdiindsatsen, ikke længere i betragtning ved fastsættelse af den maksimale tilladte fiskeriindsats.

4. Hvis en fartøjsgruppe genindtræder i indsatsordningen på basis af artikel 11, stk. 2, i forordning (EF) nr. 1342/2008, justeres fiskeriindsatsen for den pågældende indsatsgruppe under hensyntagen til de årlige indsatsjusteringer, der er foretaget siden referenceværdiindsatsen for den pågældende gruppe blev fastsat.

5. Hvis et fartøj ikke længere ikke længere opfylder kravene i beslutningen om fritagelse, især for så vidt angår fartøjsgruppens aktiviteter eller tekniske specifikationer, skal medlemsstaten modregne det pågældende fartøjs indsats i det pågældende fangstår i den maksimale tilladte fiskeriindsats.

Artikel 4

Årlig rapport

1. Hver medlemsstat sender senest den 31. marts hvert år Kommissionen en rapport om de aktiviteter, som gruppen eller grupperne af fartøjer, der fører dens flag, og som er blevet fritaget for indsatsordningen, jf. artikel 11, stk. 2, i forordning (EF) nr. 1342/2008, har udøvet i det foregående fangstår. Af rapporten skal det fremgå, at den betingelse, der er fastsat i artikel 11, stk. 2, litra b), og specificeret i beslutningen om fritagelse, har været opfyldt i det pågældende fangstår.

2. Af rapporten skal det fremgå, hvordan aktiviteterne eller de tekniske specifikationer for fartøjsgrupper, der er blevet udelukket fra fiskeriindsatsordningen, jf. artikel 11, stk. 2, i forordning (EF) nr. 1342/2008, kontrolleres og overvåges for at sikre, at alle fartøjer i den pågældende gruppe opfylder den betingelse for fritagelse, der er fastsat i artikel 11, stk. 2, litra b), og specificeret i beslutningen om fritagelse.

3. Rapporten omhandlet i stk. 1 indsendes under overholdelse af kravene i tabel 1 og 3 i bilag I. Uanset kravene i det pågældende bilag begrænses dataene i den årlige rapport til det foregående fangstår.

4. Den årlige rapport skal indeholde en liste over de fartøjer med et EF-flåderegisternummer, der tilhørte den fritagne fartøjsgruppe i det foregående fangstår. Disse oplysninger skal være anført i tabel 1.

KAPITEL III

FISKERITILLADELSER

Artikel 5

Særlige fiskeritilladelser

1. I de særlige fiskeritilladelser, jf. artikel 14, stk. 2, i forordning (EF) nr. 1342/2008, anføres det, for hvilke redskabsgrupper og geografiske områder de er udstedt.

2. For fiskerfartøjer, der fisker med regulerede redskaber i et geografisk område, og som tilhører en fartøjsgruppe, der er blevet fritaget fra anvendelse af fiskeriindsatsordningen, jf. artikel 11, stk. 2, i forordning (EF) nr. 1342/2008, skal det fremgå af den særlige fiskeritilladelse, hvilken aktivitet eller hvilke tekniske specifikationer der er indrømmet udelukkelse for, og hvilke betingelser der gælder for en sådan fritagelse.

3. Listen over fartøjer med særlig fiskeritilladelse, jf. artikel 14, stk. 4, i forordning (EF) nr. 1342/2008, skal med hensyn til form og indhold være i overensstemmelse med bilag II. Medlemsstaterne holder listen ajourført ved at registrere ændringer i antallet af fartøjer, der er opført på den, og ændringer i de udstedte særlige fiskeritilladelser senest 20 arbejdsdage efter en sådan ændring.

4. Medlemsstaterne oplyser Kommissionen og de øvrige medlemsstater om linket til den relevante side på deres officielle websted, hvor listen over fartøjer med særlig fiskeritilladelse er offentliggjort. Medlemsstaterne underretter Kommissionen og de øvrige medlemsstater om enhver ændring af det pågældende link senest 20 arbejdsdage efter en sådan ændring.

5. Medlemsstaterne sørger for, at alle data vedrørende listerne over fartøjer med særlig fiskeritilladelse og eventuelle ændringer af sådanne lister arkiveres behørigt. De arkiverede oplysninger stilles til rådighed for Kommissionen, hvis den anmoder om det.

Artikel 6

Maksimal fiskerikapacitet

1. Maksimumskapaciteten, jf. artikel 14, stk. 3, i forordning (EF) nr. 1342/2008, beregnes som maksimumskapaciteten i kW for de fartøjer, der har fået tilladelse til i 2006 eller 2007 at fiske med regulerede redskaber i et af de geografiske områder omhandlet i bilag I til forordning (EF) nr. 1342/2008, og som har udnyttet en sådan tilladelse.

2. Senest én måned efter denne forordnings ikrafttræden skal medlemsstaterne elektronisk og under overholdelse af kravene i bilag III meddele Kommissionen:

a) listen over de fartøjer, der er blevet lagt til grund for fastsættelse af maksimumskapaciteten, jf. stk. 1, med angivelse af fartøjernes kapacitet i kW, for hvert geografisk område

b) det relevante referenceår.

3. Maksimumskapaciteten for hvert af områderne beregnet efter stk. 1 justeres:

a) ved at fradrage kapaciteten for fartøjer, der ved hjælp af offentlig støtte er endeligt ophørt med fiskeri efter denne forordnings ikrafttræden og/eller

b) i overensstemmelse med eventuelle kapacitetsoverførsler, jf. artikel 16, stk. 3, i forordning (EF) nr. 1342/2008.

4. Medlemsstaterne skal inden 20 arbejdsdage meddele Kommissionen enhver beslutning om justering af maksimumskapaciteten ved at indsende ajourførte oplysninger, jf. tabel 2 i bilag III.

KAPITEL IV

JUSTERING AF DEN MAKSIMALE TILLADTE FISKERIINDSATS

Artikel 7

Justering af fiskeriindsats i forbindelse med kvoteforvaltning

1. Medlemsstaterne kan justere den maksimale tilladte fiskeriindsats for en specifik indsatsgruppe ved at overføre fiskeriindsats fra samme indsatsgruppe i en anden medlemsstat, jf. artikel 16, stk. 1, litra a), i forordning (EF) nr. 1342/2008. Justeringen gælder kun for ét fangstår.

2. Hvis en medlemsstat ophører med kvoteudveksling, jf. artikel 16, stk. 2, i forordning (EF) nr. 1342/2008, kan den pågældende medlemsstat øge sin maksimale tilladte fiskeriindsats for den eller de indsatsgrupper, som den genvundne kvote tildeles, med det antal kW-dage, der svarer til den genvundne kvote. Det pågældende antal kW-dage må ikke overstige antallet af dage beregnet på basis af den eller de pågældende indsatsgruppers fangst pr. indsatsenhed (cpue).

3. Den medlemsstat, der returnerer kvoten omhandlet i stk. 2, skal reducere sin maksimale tilladte fiskeriindsats i den eller de indsatsgrupper, der tidligere fiskede efter den pågældende kvote. Den fiskeriindsats, der skal fratrækkes, skal svare til det antal kW-dage, der ikke længere er nødvendige for at opfiske den returnerede kvote. Dette antal kW-dage beregnes på basis af den eller de pågældende indsatsgruppers cpue.

4. Ved beregning af den maksimale tilladte fiskeriindsats, jf. artikel 12 i forordning (EF) nr. 1342/2008, tages der hensyn til den fiskeriindsats, som den maksimale tilladte fiskeriindsats forhøjes eller nedsættes med i overensstemmelse med stk. 2 eller 3.

Artikel 8

Nærmere regler for overførsel af fiskeriindsats mellem indsatsgrupper

1. Overførsel af fiskeriindsats, jf. artikel 17 i forordning (EF) nr. 1342/2008, foretages i overensstemmelse med stk. 2-6.

2. Hvis Kommissionen har tilsendt medlemsstaterne standardkorrektionsfaktorer, der er fastsat for visse redskabsgrupper, jf. artikel 17, stk. 5, i forordning (EF) nr. 1342/2008, skal medlemsstaterne anvende disse standardkorrektionsfaktorer ved overførsel af indsats mellem redskabsgrupper.

3. For indsatsgrupper, for hvilke der endnu ikke er fastsat en standardkorrektionsfaktor, skal medlemsstaterne fastsætte indsatsoverførslens størrelse efter følgende formel:

a) hvis artikel 17, stk. 3, i forordning (EF) nr. 1342/2008 anvendes: indsatsoverførsel = 1 × donorindsatsgruppens indsats

b) hvis artikel 17, stk. 4, i forordning (EF) nr. 1342/2008 anvendes: indsatsoverførsel = korrektionsfaktor × donorindsatsgruppens indsats, hvor korrektionsfaktoren beregnes således: korrektionsfaktor = cpuedonor/cpuemodtager

4. Uanset stk. 2 kan medlemsstaten anvende en anden korrektionsfaktor, hvis den forud elektronisk og under overholdelse af kravene i bilag IV underretter Kommissionen om, at medlemsstatens indsatsgruppes cpue afviger med mindst 15 % fra den cpue, der er anvendt ved fastsættelse af standardkorrektionsfaktoren.

5. Fiskeriindsatsjusteringer efter en indsatsoverførsel gælder kun for ét fangstår.

6. Uanset stk. 5 kan overførsel af fiskeriindsats være permanent, hvis der i en fartøjskategori er sket en permanent omlægning af fiskeristrukturen. Sådan overførsel kan kun finde sted mellem indsatsgrupper, der er berørt af omlægningen. Den anvendte korrektionsfaktor skal være baseret på donor- og modtagerredskabsgruppernes cpue.

Artikel 9

Beregning af fangst pr. indsatsenhed

1. Med henblik på anvendelsen af artikel 8 og 9 skal fangst pr. indsatsenhed være baseret på videnskabeligt dokumenterede fangster inkl. udsmid. Den beregnes efter følgende formel, hvor der anvendes gennemsnitsfangster og -indsats for de sidste tre år:

cpue = fangstindsatsgruppe[1]/fiskeriindsatsindsatsgruppe[1]

2. Uanset stk. 1 skal cpue i det første år for denne forordnings anvendelse, hvor udsmidsdata om de to redskabsgrupper, der skal sammenlignes, kun foreligger for en vis periode, baseres på den pågældende periode. For resten af perioden sammenlignes landingsdata.

3. Uanset stk. 1 kan cpue’en, hvis en fangstreduktion i den modtagende redskabsgruppe kan tilskrives ledsageforanstaltninger til forebyggelse af fangst af torsk, jf. artikel 13, stk. 2, litra a), b) og c), i forordning (EF) nr. 1342/2008, der er blevet indført i den pågældende redskabsgruppe i de sidste tre år, baseres udelukkende på en periode i den senere del af treårsperioden, forudsat at fangstdataene fra den del af treårsperioden er repræsentative for hele redskabsgruppen.

Artikel 10

Rapporteringsforpligtelser

1. Medlemsstaterne skal inden 20 arbejdsdage underrette Kommissionen elektronisk og i overensstemmelse med kravene i bilag V til denne forordning om enhver justering af den maksimale tilladte fiskeriindsats, jf. artikel 16 og 17 i forordning (EF) nr. 1342/2008.

2. Kommissionen kan anmode medlemsstaterne om at indsende yderligere data såsom disaggregerede data om torsk og samlede fangster, udsmid af torsk, fiskeriindsats, redskab og område for donor- og modtagerredskabsgruppe og beregningsmetode for cpue.

KAPITEL V

AFSLUTTENDE BESTEMMELSER

Artikel 11

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. marts 2010. På Kommissionens vegne José Manuel BARROSO Formand

(1) EUT L 348 af 24.12.2008, s. 20.

BILAG I Anmodning om fritagelse — indhold og format 1. Fritagelsesanmodninger skal indeholde en detaljeret beskrivelse af den berørte fartøjsgruppe og af de aktiviteter eller tekniske specifikationer, der resulterer i, at torskefangsterne udgør under 1,5 % af den pågældende gruppes samlede fangst som anført i tabel 1, 3 og 5. 2. Hvis anmodningen vedrører en fartøjsgruppe, der kun fisker med regulerede redskaber, som på grund af deres tekniske karakteristika resulterer i torskefangster, inkl. udsmid, på under 1,5 % af gruppens samlede fangster, skal der sammen med anmodningen indsendes detaljerede oplysninger om redskabernes tekniske karakteristika og videnskabelig dokumentation for redskabernes selektivitet. 3. Hvis anmodningen vedrører en fartøjsgruppe, der fisker i en specifik del af et geografisk område, hvor anvendelsen af regulerede redskaber resulterer i torskefangster, inkl. udsmid, på under 1,5 % af gruppens samlede fangster, fordi der ikke forekommer torsk i den pågældende del af det geografiske område, skal det i anmodningen dokumenteres, at de pågældende fartøjers fiskeri er begrænset til det specifikke område. 4. Med henblik på indsamling af de oplysninger, der er nødvendige for den årlige rapportering, skal der sammen med anmodningen indsendes en beskrivelse af, hvilke overvågningsprocedurer der vil blive anvendt for den fartøjsgruppe, som skal fritages for deltagelse i fiskeriindsatsordningen. I anmodningen skal der også henvises til den ordning, der anvendes til kontrol af fartøjsgruppen. Det er nødvendigt med detaljerede oplysninger, når det er medlemsstaten, der skal sikre, at gruppens aktiviteter begrænses til dele af et geografisk område. 5. Medlemsstaten kan indsende andre relevante oplysninger, som kan bidrage til STECF's vurdering af, om den pågældende fartøjsgruppe opfylder betingelsen i artikel 11, stk. 2, i forordning (EF) nr. 1342/2008. 6. Anmodningen sendes til Kommissionen i Excel eller et lignende format. Tabel 1 Fartøjsgruppens aktiviteter Land (1) År (2) Indsatsgruppe (3) CFR-nr. kW Måned Reguleret redskab Maskestørrelse Område Underområde Dybdeintervaller, som der er fisket i Torskelandinger Torskeudsmid Samlet fangst Indsats (4) (5) (6) (7) (8) (9) (10) (11) (12) (13) (14) (15) I alt:

Tabel 2 Dataformat for tabel 1 Feltnavn Maksimalt antal tegn/cifre Venstrestillet/Højrestillet Definitioner og bemærkninger (1) Land 3 H Medlemsstat, der indsender anmodningen eller rapporten (2) År 4 V Det år, som oplysningerne indgives for, og som skal være et af de to år umiddelbart forud for det år, hvori medlemsstaten anmoder om fritagelse (3) Indsatsgruppe 8 H Kombination af redskabsgrupper og grupper af geografiske områder, jf. bilag I til forordning (EF) nr. 1342/2008, som fartøjsgruppen tilhører (4) CFR-nr. 12 H Fartøjets EF-flåderegisternummer (5) kW 4 H Kapacitet i kW, som skal stemme overens med CFR-nummeret (6) Måned 2 V For hver måned i det fangstår, som anmodningen omfatter (7) Reguleret redskab 3 H En af følgende redskabstyper: TR1 TR2 TR3 BT1 BT2 GN GT LL (8) Maskestørrelse 3 V Maskestørrelsen skal svare til den faktiske maskestørrelse, som fartøjsgruppen anvender (9) Område 9 H Ét af følgende geografiske områder som anført i bilag I til forordning (EF) nr. 1342/2008: a) b), i) b), ii) b), iii c) d) (10) Underområde 10 H Det specificeres i givet fald, i hvilket underområde fiskeriet finder sted (11) Dybdeintervaller, som der er fisket i 8 H Denne kolonne udfyldes kun, hvis punkt 3 i dette bilag anvendes (12) Torskelandinger 7 V Torskelandinger som følge af aktiviteten eller de tekniske karakteristika for så vidt angår den fartøjsgruppe, som der anmodes om fritagelse for (13) Torskeudsmid 7 V Torskeudsmidsmængde (14) Samlet fangst 7 V Vægten af fartøjets samlede fangst (landinger og udsmid) af torsk og alle andre fisk, krebsdyr og bløddyr (15) Indsats 7 V Fiskeriindsats i kW-dage for den samlede fangst (13) Tabel 3 Fritagelsesanmodningens format, når der anvendes oplysninger fra ordninger om bord eller andre prøveudtagningsprogrammer 1. Hvis der ikke foreligger oplysninger om udsmid pr. fartøj, ledsages anmodningen af oplysninger, der er indsamlet ved hjælp af ordninger med ombordværende observatører eller andre prøveudtagningsprogrammer. De meddelte oplysninger skal være relevante for fartøjsgruppen. For at kunne vurdere torskefangsternes andel af fartøjsgruppens samlede fangst, skal medlemsstaterne meddele følgende oplysninger: Fangstrejse nr. CFR-nr. Kapacitet Redskab Maskestørrelse Område Dybde Måned Målart Torskefangster Samlet fangst Indsats Indsats i alt Prøveudtagningsdensitet Længde overalt GT kW Landinger Udsmid (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) 2. Prøveudtagningsdensiteten skal være i overensstemmelse med de prøveudtagningsplaner, der er opstillet i henhold til EF-rammen for dataindsamling, i henhold til hvilken fartøjsgruppen ved prøveudtagning betragtes som en metier. Hvis fartøjsgruppen ikke er omfattet af EF-rammen for dataindsamling, skal prøveudtagningsstrategien følge den metode, der er udviklet som led i det nationale program, der er oprettet i henhold til EF-rammen. Tabel 4 Dataformat for tabel 3 Feltnavn Maksimalt antal tegn/cifre V(enstrestillet)/H(øjrestillet) Definitioner og bemærkninger (1) Fangstrejse nr. 3 V Fortløbende nummerering (2) CFR-nr. 12 H Fartøjets EF-flåderegisternummer (3) Kapacitet Længde overalt 5 V Kapaciteten af de enkelte fartøjer, som har deltaget i ordninger om bord eller prøveudtagningsprogrammer. Oplysningerne skal være i overensstemmelse med CFR-nummeret (4) GT 6 V (5) kW 6 L (6) Redskab 3 H En af følgende redskabstyper: TR1 TR2 TR3 BT1 BT2 GN GT LL (7) Maskestørrelse 3 V Maskestørrelsen skal svare til den faktiske maskestørrelse, som fartøjsgruppen anvender (8) Område 8 H Et af følgende geografiske områder: a) b), i) b), ii) b), iii c) d) (9) Dybde 5/5 V I givet fald angives den dybde eller de dybdeintervaller, som der er fisket i (10) Måned 2 V Fangst- og indsatsoplysningerne angives for hvert fartøj for hver måned for de seneste [tre] kalenderår (11) Målart 7 H Artens alfa-3-kode, jf. bilag I til Rådets forordning (EF) nr. 43/2009 (1) (12) Torskelandinger 5 V Torskelandingsmængde (13) Torskeudsmid 5 V Torskeudsmidsmængde ifølge en prøveudtagningsplan, som er repræsentativ for fartøjsgruppens aktivitet eller tekniske karakteristika. Oplysningerne om udsmid kan vedrøre dele af fartøjsgruppen (14) Samlet fangst 6 V Vægt af den samlede fangst (landinger og udsmid) af torsk og alle andre fisk, krebsdyr og bløddyr (15) Indsats 7 V Fiskeriindsats i kW-dage for den samlede fangst (12) (16) Samlet indsats 7 V Fartøjsgruppens samlede indsats i fangståret (17) Prøveudtagningsdensitet 3 V Forholdet mellem den indsats, der er gjort til genstand for prøveudtagninger, og fartøjsgruppens samlede indsats i fangståret

Tabel 5 Fiskeriindsats i forbindelse med fartøjsgruppens aktivitet i referenceperioden CFR-nr. Geografisk område Redskab Redskab (torskeplanen) kW-dage 2004 2005 2006 2007 (1) (2) (3) (4) (5) (6) (7) (8) Gennemsnit: (9) (10)

Tabel 6 Dataformat for tabel 5 Feltnavn Maksimalt antal tegn/cifre V(enstrestillet)/H(øjrestillet) Definitioner og bemærkninger (1) CFR-nr. 12 H Fartøjets EF-flåderegisternummer (2) Geografisk område 8 H Et af følgende områder: a) b), i) b), ii) b), iii c) d) (3) Redskab 5 H Som defineret i bilag IIA til forordningerne om fiskerimuligheder 2004-2007 (4) Redskab (torskeplanen) 3 H En af følgende redskabstyper: TR1 TR2 TR3 BT1 BT2 GN GT LL (5), (6), (7) og (8) 9 V Indsats i kW-dage i forbindelse med fartøjsgruppens aktivitet eller tekniske karakteristika i referenceperioden. Der skal kun gives oplysningerne for 2004/05 eller 2006/07 (9) eller (10) 9 V Gennemsnitlig indsats i kW-dage i 2004-2006 eller 2005-2007 (1) EUT L 22 af 26.1.2009, s. 1.

BILAG II Liste over fartøjer med særlige fiskeritilladelser Fartøjets/fartøjernes navn(e) CFR-nr. Fritaget for fiskeriindsatsordningen (Ja/Nej) kW Redskab(er) Geografisk(e) område(r) Indsatsgruppe Listen opstilles i Excel eller et lignende format, eller oplysningerne skal kunne hentes i Excel eller et lignende format fra det pågældende websted. Oplysningerne i listen skal svare til oplysningerne i EF-flåderegistret. Beskrivelsen af redskaber og område skal svare til de redskabsgrupper og geografiske områder, der er anført i bilag I til forordning (EF) nr. 1342/2008.

BILAG III Meddelelse om maksimumskapacitet — indhold og format Tabel 1 Liste over fartøjer, der er lagt til grund for fastsættelse af maksimumskapacitet [år] kW Geografisk område CFR-nr. a b c d

Tabel 2 Fartøjernes maksimumskapacitet i kW for hvert område [dato] Geografisk område Kapacitet i kW a b c d Oprindelig Justeret 1. Ved justering af maksimumskapaciteten anvendes følgende formel: kWmc = kW2006 eller 2007 – kW1 – kW2 + kW3 Hvor: kWmc : er maksimumskapaciteten i kW for de fartøjer, der har fået udstedt særlig fiskeritilladelse i det geografiske område kW2006 eller 2007 : er den samlede maksimumskapacitet for 2006 og 2007 i kW som fastsat i henhold til artikel 14, stk. 3, i forordning (EF) nr. 1342/2008 kW1 : er den samlede maskineffekt for fartøjer, der er taget ud af flåden med offentlig støtte efter datoen for denne forordnings ikrafttræden kW2 : er den samlede maskineffekt for fartøjer, der er overført fra det geografiske område i 2009 kW3 : er den samlede maskineffekt af fartøjer, der er overført til det geografiske område i 2009. 2. Listen over fartøjer og tabellen for maksimumskapacitet sendes til Kommissionen i Excel eller et lignende format.

BILAG IV Meddelelse om en alternativ korrektionsfaktor Standardkorrektionsfaktor Donorindsatsgruppens CPUE Modtagerindsatsgruppens CPUE Anmodningen skal desuden indeholde de oplysninger, der er anført i tabel 4 og 5 i bilag V.